***AZ ALEXANDRE TRAUNER ART/FILM FESZTIVÁL, SZOLNOK*  
pályázatot hirdet**  
a fesztivál szignálfilmjének elkészítésére.

**A RÉSZTVEVŐK KÖRE**  
Bármely magyarországi, filmes képzésben résztvevő főiskolai vagy egyetemi hallgató.

Egy pályázó legfeljebb két alkotással nevezhet. Több hallgatóból álló csoportok alkotásait is várjuk.

**TARTALMI SZEMPONTOK**  
Illeszkedjen a rendezvény jellegéhez (lsd. lentebb).  
Szerepeljen benne a következő szöveg:  
 *Alexandre Trauner ART/Film Fesztivál  
 2022. október 11-16.*


A szolnoki filmfesztivál rövid története:

Szolnokon 1969 óta vannak képzőművészeti filmfesztiválok. 1988 óta a Tisza Mozi rendezi ezeket az eseményeket, melyek 200 óta nemzetköziek. A nemzetközi filmes esemény 2018 októberében teljesen megújítva, a világhírű magyar születésű képzőművész és Oscar-díjas díszlettervező szellemében Alexandre Trauner ART/FILM Fesztivál néven újult meg és kiegészült egy 10 filmből álló nagyjátékfilmes kategóriával, ahova a szervezők olyan egészestés filmeket hívnak meg, amelyeknél meghatározó a film látványvilága. A programban a hagyományoknak megfelelően páros évben képzőművészeti, páratlan évben pedig a tudományos filmek versenye is helyt kap. A fesztivál programját koncertek, kiállítások, szakmai tanácskozások, valamint hazai és nemzetközi filmes szakemberek által tartott mesterkurzusok színesítik. A fesztivál közönsége több mint hét hazai és két külföldi egyetem/főiskola hallgatóiból, valamint magyar és külföldi filmes alkotókból, a sajtó képviselőiből és a filmszakma meghatározó alakjaiból tevődik össze.

**Megjelenítendő szponzorok és logók**:

*Szolnok Megyei Jogú Város, NFI, MMA, TISZApART Mozi és ATAFF logó*

**

**

**

**TECHNIKAI JELLEMZŐK**  
1920x1080 pixel, 25 fps, sztereó hang, 25-30 másodperc hosszúság  
Formátum: avi, mov, wmv, mp4  
  
**A PÁLYAMUNKÁK BENYÚJTÁSÁNAK HATÁRIDEJE ÉS MÓDJA**  
A filmeket online letölthető link formájában a [festival@ataff.hu](mailto:festival@ataff.hu) email címre lehet küldeni, a kitöltött jelentkezési lapot aláírva legkésőbb ***2022. augusztus 1****-ig* a következő címre kérjük postázni:  
**Tisza Mozi Kft, 5000 Szolnok, Templom út 4.**  
A borítékra írják rá: **Szignálfilm pályázat**

**Előválogatás, értékelés**

A beérkezett alkotásokból szakmai zsűri választja ki azokat az alkotásokat,melyek díjazásban részesülnek.

Minden beküldött film a fesztiválon levetítésre kerül, díjazott filmenként maximum két alkotót a szervezők vendégül látnak a rendezvény ideje alatt. A többi pályázó hallgató kedvezményes áron vehet részt a fesztiválon.

**Elérhetőség**

Tisza Mozi Kft., 5000 Szolnok, Templom u. 4.; Tel: (56) 424-910

[www.ataff.hu](http://www.ataff.hu)

*A pályázattal és a fesztivállal kapcsolatban a festival@tiszamozi.hu e-mail címen lehet érdeklődni.*

**Pályázati adatlap**

Név:

Intézmény:

Telefonszám:  
E-mail:

Kapcsolattartó:

Név:

Telefonszám:  
E-mail:  
  
**1.**  
Pályamunka címe:

Mellékletek száma:  
  
**2.**  
Pályamunka címe:

*Alulírott kijelentem, hogy az alkotásban felhasznált, minden kép- és hanganyag felhasználása jogszerűen történt, szerzői jogot nem sért. Hozzájárulok, hogy munkámat a Tisza Mozi Kft. az Alexandre Trauner ART/Film Fesztivál népszerűsítésére felhasználja.*  
  
Dátum ………………………………..

Aláírás ……………………………….